Martinus Hortensius 1631
**Maarten van den Hove**, latinisert **Martinus Hortensius**, også *Ortensius* og *Martin van den Hove* (født 1605 i Delft i De forente Nederlandene, død 7. august 1639 i Leiden) var en nederlandsk astronom.

Liv og virke
------------

### Bakgrunn

Van den Hove kan ha vært sønn av en kirurg,[] men dåpsregistrene i Delft starter først i 1616. Han studerte fra 1625 til 1627 hos Willebrord van Roijen Snell og Isaac Beeckman ved Universitetet i Leiden. 

### Karriere

Fra 1628 var han assistent hos Johan Philip Lansberg (formidlet av Beeckman) i Middelburg og hjelp til med å fullføre forskjellige av hans astronomiske verker. Han var slik viktig for å bære frem Lansbergs prosjekt å restaurere astronomien (det vil si, frembringe nye systematiske observasjoner til erstatning for gamle og utilstrekkelige data).[] Landsberge takket Van den Hove offentlig, og uttrykte at han betraktet seg seg som heldig ved det at «det guddommelige forsett i min høye alder og presset av sykdom gav meg slik en sterk hjelper, slik som tidligere den lærde Rheticus til den store Kopernikus».

I forordet til den latinske oversettelse han utferdiget av en populær fremstilling av det kopernikanske system oppstilte han sammenlignende Lansbergs og Tycho Brahes observasjoner. Fra 1634 var han professor i matematikk ved Athenaeum Illustre Amsterdam. Hans tiltredelsesforelesning var om *Matematikkens verdighet og nytte*.

Han holdt også forelesninger om optikk (1635) og navigasjon, underviste om den kopernikanske lære, og var medlem av en kommisjon som forhandlet med Galileo Galilei i 1638 om bruken av Jupiters måner for en lengdegradsbestemmelse. 

Van den Hove utviklet en måte for beregningen av planetenes diametere basert på den målte visuelle helling som hans teleskop viste. Hans metoder gav ham sannsynligvis det første uavhengige sett av målinger av de antalle planetstørrelser siden Hipparchus' arbeide i *Om størrelser og distanser* (Περὶ μεγεθῶν καὶ ἀποστημάτων [ἡλίου καὶ σελήνης], *Peri megethon kai apostematon*) rundt sytten århundrer tidligere.

I 1639 ble han professor ved Universitetet i Leiden, men døde kort tid etterpå.

Han korresponderte med betydelige vitenskapsfolk som Galilei, René Descartes, Marin Mersenne, Pierre Gassendi, Christian Huygens, Wilhelm Schickard og Nicolas-Claude Fabri de Peiresc.

Han befattet seg også med avledningen av planetenes størrelser på grunnlag av astronomiske observasjoner.

Månekrateret Hortensius er oppkalt etter ham.

Referanser
----------

1. ↑   datos.bne.es, oppført som Martinus Hortensius, BNE-identifikator XX1667833, besøkt 9. oktober 2017[Hentet fra Wikidata]
2. ↑   National Library of Portugal, oppført som Martinus Hortensius, PTBNP-ID 1691786[Hentet fra Wikidata]
3. ↑   NUKAT, oppført som Martinus Hortensius, NUKAT autoritetspost n2007050256[Hentet fra Wikidata]
4. ↑   opac.vatlib.it, oppført som Martinus Hortensius, VcBA-ID 495/116107[Hentet fra Wikidata]
5. ↑   University of Amsterdam Album Academicum ID id001813, besøkt 9. september 2019[Hentet fra Wikidata]
6. ↑   Autorités BnF, BNF-ID 13007384z, data.bnf.fr, besøkt 31. desember 2019[Hentet fra Wikidata]
7. ↑   Album Academicum, University of Amsterdam Album Academicum ID id001813, besøkt 9. september 2019[Hentet fra Wikidata]
8. ↑  www.knaw.nl Arkivert 2. september 2006 hos Wayback Machine. Arkivert 2006-09-02 hos Wayback Machine
9. ↑  Volker Remmert: *What Do You Need a Mathematician For? Martinus Hortensius’s "Speech on the Dignity and Utility of the Mathematical Sciences" (Amsterdam 1634)*, The Mathematical Intelligencer, Band 26, 2004, Hefte 4, s. 40–47, engelsk oversettelse av forelesningen hos Annette Imhausen, Volker Remmert: *The Oration on the Dignity and the Usefulness of the Mathematical Sciences of Martinus Hortensius (Amsterdam, 1634): Text, Translation and Commentary*, History of Universities, Bind 21, 2006, s. 71–150
10. ↑  Van Helden, Albert (1986). *Measuring the Universe: Cosmic Dimensions from Aristarchus to Halley*. Chicago & London: University of Chicago Press. s. 104. ISBN 978-0-226-84882-2.

Eksterne lenker
---------------

* Galilei Project

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** NKC **·** ICCU **·** BNE
 |